Document ID: 32005R0105

UREDBA KOMISIJE (ES) št. 105/2005
z dne 17. novembra 2004
o spremembi uredbe Sveta (ES) št. 1420/1999 in Uredbe Komisije (ES) št. 1547/1999 glede pošiljk določenih vrst odpadkov na Kitajsko in Saudsko Arabijo
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 259/93 z dne 1. februarja 1993 o nadzorovanju in kontroli pošiljk odpadkov znotraj Evropske skupnosti, v njo in iz nje (1), in zlasti člena 17(3) Uredbe,
ob upoštevanju Uredbe Sveta (ES) št. 1420/1999 z dne 29. aprila 1999 o določitvi skupnih pravil in postopkov, ki se uporabljajo za pošiljke določenih vrst odpadkov v določene države nečlanice OECD (2), in zlasti člena 3(5) Uredbe,
ob upoštevanju naslednjega:
(1)
Dne 4. avgusta 2003 je Ministrstvo za obrambo in letalstvo, predsedstvo za meteorologijo in okolje Kraljestva Saudske Arabije poslalo zahtevo Evropski komisiji, da se običajne komercialne transakcije (postopek „zelena lista“) uporabljajo za material GH 014 „odpadki, odrezki in ostanki poliuretanske pene, ki ne vsebuje kloroflorkarbonov“.
(2)
Dne 13. maja 2004 je Misija Ljudske republike Kitajske pri Evropskih skupnostih poslala zahtevo Evropski komisiji za spremembo seznama odpadkov iz Priloge D k Uredbi Komisije (ES) št. 1547/1999 (3) ki so dovoljenji brez uporabe kontrolnih postopkov iz Uredbe Sveta (EGS) št. 259/93. Ta spremenjeni seznam bo, kakor že prej, predmet dodatnih kontrolnih postopkov pred odpošiljanjem, pod odgovornostjo kitajskih oblasti.
(3)
V skladu s členom 17(3) Uredbe (EGS) št. 259/93 je bil odbor, ustanovljen s členom 18 Direktive Sveta 75/442/EGS z dne 15. julija 1975 o odpadkih (4), obveščen o uradni zahtevi Saudske Arabije in Kitajske 2. aprila 2004 in 18. maja 2004.
(4)
Zaradi upoštevanja novih razmer v teh državah, je treba istočasno spremeniti Uredbo (ES) št. 1420/1999 in Uredbo (ES) št. 1547/1999.
(5)
Ukrepi, predvideni v tej uredbi, so v skladu z mnenjem odbora, ustanovljenega s členom 18 Direktive 75/442/EGS -
SPREJELA NASLEDNJO UREDBO:
Člen 1
Priloga D k Uredbi (ES) št. 1547/1999 se spremeni kakor je prikazano v Prilogi I k tej uredbi.
Člen 2
Priloga A k Uredbi (ES) št. 1420/1999 se spremeni kakor je prikazano v Prilogi II k tej uredbi.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. novembra 2004

Labels: 3
1
18
20